# David Duchovny

| David Duchovny |
| --- |
| Duchovny na Tribeca Film Festivalu, april 2011. |
| Biografske informacije |
| Rođenje | David William Duchovny 7. augusta 1960.  (1960-08-07) New York |
| Supružnik | Téa Leoni (1997-2011; rastavljen) |
| Opus |
| Djelatni period | 1987– |
| Znamenite uloge |
| * Fox Mulder u *The X-Files*
* Hank Moody u *Californication*
 |
|  |
|

| proširiNagrade |
| --- |
| **Zlatni globus za glumca u dramskoj seriji** 1997 *The X-Files* **Zlatni globus za glumca u muzičkoj ili humorističkoj seriji** 2007 *Californication* |

 |
|  |

**Dejvid Vilijem Dukovni** (engleski: *David William Duchovny*) (rođen 7. avgusta, 1960 u Njujorku) je američki glumac najpoznatiji po ulozi FBI-agenta Foksa Maldera u TV-seriji *Dosije iks*.

Otac mu je pisac Amram Dukovni, Jevrejin iz Bruklina, a majka Margaret, nastavnica i po rođenju Škotkinja. Dukovni je završio prestižnu mušku školu na Menhetnu, gimnaziju i univerzitet u Prinstonu. Takođe je magistrirao englesku književnost na Jejl univerzitetu. Od 1997. do 2011. je bio braku sa Teom Lioni, s kojom ima ćerku Madlen Vest rođenu 24. aprila, 1999, i sina Kida Milera, rođenog 15. juna, 2002. Porodica Dukovni živi u Malubuu, Kalifornija.

Pre *Dosijea Iks*, Dukovni je imao sporednu ulogu u seriji *Tvin Piks*. Pojavio se i nekoliko puta u kultnoj TV-satiri *Šou Larija Sandersa*, glumeći sam sebe, pojavljujući se i u poslednjoj epizodi serije, parodirajući jednu od manje poznatih scena sa Šeron Stoun iz *Niskih strasti*.

Pevačica Bri Šarp snimila je 1999. godine pesmu "David Duchovny". Pesma, sa stihom: "Dejvide Dukovni, zašto me ne voliš?" u isto vreme i veliča i ismejava Dukovnog. Pesma je postala hit.

## Filmografija

| Godina | Film | Uloga | Beleške
 |
| --- | --- | --- | --- |
| 2008 | Dosije iks | Foks Malder |  |
| 2006 | Tajna | Dr Bendžamin Maris |  |
| 2006 | Televizor | Majk | U post-produkciji
 |
| 2005 | Veruj čoveku | Tom |  |
| 2004 | D-ova kuća | Tomi | rediteljski i scenarijski prvenac
 |
| 2004 | Koni i Karla | Džef |  |
| 2002 | Potpuna golotinja | Bil/Gas |  |
| 2001 | Zulander | DŽ. P. Pruit |  |
| 2001 | Evolucija | Dr Ajra Kejn |  |
| 2000 | Povratak meni | Bob Rulend |  |
| 1998 | Dosije Iks | Foks Malder | radnja između pete i šeste sezone
 |
| 1997 | Izigravajući Boga | Dr Judžin Sands |  |
| 1993 | Kalifornija (film) | Brajan Kesler |  |
| 1992 | Čaplin | Roli Totero |  |
| 1992 | Venecija/Venecija | Dilan |  |
| 1992 | Dnevnik crvenih cipelica | Džejk Vinters | TV, glavna uloga u filmu Dnevnik crvene cipelice i trologiji Auto erotika, u ostalim epizodama narator i uvodne i završne scene.
 |
| 1992 | Otmičar dece | Dejvid | TV
 |
| 1992 | Betoven | Bred |  |
| 1992 | Rubi | Tripit |  |
| 1991 | Silovanje | Rendi |  |
| 1991 | Nemoj reći mami da je bebisiterka mrtva | Brus |  |
| 1991 | Džulija ima dva ljubavnika | Danijel |  |
| 1990 | Loš uticaj | Cvikeraš |  |
| 1990 | Poricanje | Džon |  |
| 1989 | Nova godina | Bili |  |
| 1988 | Zaposlena devojka | Tesin drug sa rođendanske žurke |  |

## Zanimljivosti

* Dukovni je vegetarijanac.
* Povredio je oko igrajući košarku, zbog čega mu je zenica veća.
* Suprotno Foksu Maldera kog glumi u *Dosijeu iks*, a koji veruje u vanzemaljce i paranormalne pojave, Dukovni je skeptičar. Ironično, Džilijan Anderson, koja je glumila skeptičnu Dejnu Skali u istoj seriji, veruje u natprirodno.
* Dukovni je pozajmio glas Itanu Kolu u video igrici iz 2005., pod nazivom "Area 51" i liku XIII u video igrici "XIII" iz 2003.
* Na članku leve noge ima istetoviran kompas koji pokazuje na zapad (srednje ime njegove ćerke je Vest - u prevodu zapad).

## Vanjske veze

* David Duchovny na sajtu IMDb
* David Duchovny na TV.com
* David's blog for Trust The Man  Arhivirano 2007-06-09 na Wayback Machine-u
* Extended Interview with David Duchovny: Arhivirano 2007-08-23 na Wayback Machine-u on *The X-Files* and Writing/Directing the Episodes "The Unnatural" and "Hollywood A.D.", *Cinefantastique*, April 2002.
* *Washington Post* Interview with David Duchovny, April 2007 David Duchovny and the Drama of Television
* The Truth About David Duchovny: An Interview by Gillian Anderson, USAWeekend.com, May 26, 2000